Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: a vámigazgatásról szóló 1995. évi C. törvény (a továbbiakban: Vtv.) végrehajtására kiadott 45/1996. (III. 25.) Korm.
Paragraph Index: 416

c) újrakivitel [raktározott vámáru újrakivitele, továbbá aktív feldolgozásban, ideiglenes behozatalban vámkezelt vámáru, belföldi forgalom számára vámkezelt áru vagy vámfelügyelet melletti feldolgozásban vámkezelt vámáru minőségi kifogás miatt történő visszaszállítása (külföldi tértiáru), a lecserélés címén behozott vámáru „ellentételeként” kivitt áru, valamint az új külkereskedelmi szerződés keretében kiszállított áru, valamint a külföldi tulajdonát képező burkolat, csomagolóanyag újrakivitele — VK első számjegye = 3] céljára az EV 1., 2. és 3. sorszámú példányát kell felhasználni, és az egyes rovatait a 4.5 pont rendelkezései szerint kell kitölteni. 4.2. 4.3. 4.4. Amennyiben az áru/vámáru TIR igazolvány fedezete mellett kerül Magyarországról kiszállításra, a kiviteli irányú vámkezeléseket az EV-tal kell kérni, kivéve, ha a helyettesítő okmánnyal kért egyszerűsített eljárás esetén az engedélyezett helyettesítő okmány maga a TIR igazolvány. 4.5. A vámkezelést kérőnek az EV számmal jelzett rovatait kell kitöltenie. Hiányos árunyilatkozattal kért egyszerűsített eljárás esetén elegendő a Vhr. 81/B. § (2) bekezdésében meghatározott rovatokat, valamint a 9. rovatot kell kitölteni. A nyomtatott nagybetűvel jelzett rovatok a vámhivatal feljegyzései számára szolgálnak.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes